ফ্লোরেন্সের ডাচি
ফ্লোরেন্সের ডাচি (ইতালীয়: Ducato di Firenze) ছিল ইতালির তোসকানা অঞ্চলে অবস্থিত ফ্লোরেন্স শহর-কেন্দ্রিক একটি ইতালীয় রাজত্ব। ১৫৩০ সালে সম্রাট পঞ্চম চার্লস ফ্লোরেন্সে মেদিচি শাসন পুনরুদ্ধার করার পর এই ডাচি প্রতিষ্ঠিত হয়েছিল পোপ সপ্তম ক্লিমেন্ত নিজেও মেদিচি পরিবারের একজন সদস্য ছিলেন। তিনি তার আত্মীয় আলেসান্দ্রো দে' মেদিচিকে ফ্লোরেন্সীয় প্রজাতন্ত্রের ডিউক হিসাবে নিযুক্ত করেছিলেন। এর ফলে ফ্লোরেন্স প্রজাতন্ত্র একটি বংশগত রাজতন্ত্রে রূপান্তরিত হয়েছিল।দ্বিতীয় ডিউক প্রথম কসিমো একটি শক্তিশালী ফ্লোরেন্টাইন নৌবাহিনী প্রতিষ্ঠা করেছিলেন এবং এলবা অঞ্চল কিনে সিয়েনা জয় করার মাধ্যমে রাজ্যবিস্তার করেছিলেন। ১৫৬৯ সালে পোপ কসিমোকে গ্র্যান্ড ডিউক অফ তোসকানা ঘোষণা করেন। এরপর থেকে মেদিচি পরিবার ১৭৩৭ সাল পর্যন্ত তোসকানার গ্র্যান্ড ডাচি শাসন করে।